કાશ્મીર મુખ્ય એજન્ડા હતો તેવા પાકિસ્તાનના દાવા અંગે ગૃહમંત્રીએ જણાવ્યું હતું કે, આ બાબત એનએસએ સ્તરની વાટાઘાટોનો હિસ્સો હશે તેવું શા માટે અગાઉ નક્કી કરવામાં આવ્યું નહોતું? આ મુદ્દો તો ક્યારેય એજન્ડામાં હતો જ નહીં. ભારતે હંમેશા જણાવ્યું હતું કે, બે એનએસએ વચ્ચેની વાટાઘાટોમાં માત્ર આતંકવાદનો જ મુદ્દો હતો. ભવિષ્યમાં કોઇ વાટાઘાટોની શક્યતા વિશે પૂછવામાં આવતાં રાજનાથસિંહે કહ્યું હતું કે, આ અંગે પાકિસ્તાનને જ પૂછો, તેનો જવાબ હું કઇ રીતે આપી શકું.